**Formandens beretning DDS Bagsværd 2020**

Det har været et år i Coronaens tegn, hvilket tydeligt har afspejlet sig i bestyrelsens arbejde i 2020.

Udsigterne til 2020 var ellers meget optimistiske. Med en udviklingsplan der bl.a. fokuserede på gruppesammenhold, involvering af forældre og spænde spejderaktiviteter, der skulle udmønte sig i bl.a. en gruppesommerlejr til Bornholm.

Men sådan skulle det ikke gå, og for første gang i Bagsværds gruppes historie, har bestyrelsen måtte indstille spejderarbejdet i flere omgange. Først i foråret og igen i slutningen af året.

Men der har nu alligevel været lyspunkter. Det har været bestyrelsens ambition, at ¾ af spejderne skulle deltage i turene. Denne målsætning er vi kommet rigtig godt i hus med, med et deltagerantal helt op til 90%. Den udvikling skal vi holde fast i.

Og grenene kom alligevel på sommerlejr, møder gennemført og der har været gode (men dog for få) spejderoplevelser.

Det er også været muligt for spejderne at tage et coronamærke under hjemsendelsen.

Nu ser vi fremad og glæder os over, at Coronaen vist ikke smitter så meget udendørs. Og det er lige, hvad spejderaktiviteter hovedsageligt er. Udendørs.

Bestyrelsen ser frem mod 2021, som forhåbentligt bliver et mere normalt spejderår.

Jonas Fisker, Formand for bestyrelsen DDS Bagsværd

# Gruppeledernes beretning 2020

Overordnet har Bagsværd Gruppe og lederne været udfordrede af Covid-19-situationen, og de skiftende regler om forsamlingsforbud og nedlukning af foreningsaktiviteter i 2020.

Vi som gruppeledere har haft svært ved at nå rundt til alle lederne og fokusere på spejderarbejdet og trivsel. Det vil vi gøre bedre i 2021.

Vores udviklingsplan for 2020 indeholdt de fire fokusområder:

* Gruppesammenhold
* Det gode spejderarbejde og spejdermetoden
* Gode og store lederteams med overblik og overskud for lederne
* Velfungerende praktik forankret i bestyrelsen

I regi af gruppesammenhold har vi afholdt en gruppetur februar, som var en meget fin tur for spejderne i alle grenene, og hvor vi også afholdt vores grupperådsmøde - en lignende gruppetur var på tegnebrættet og siden coronaaflyst for foråret 2021. I september 2020 var vi på en god leder-senior-tur, hvor vi øvede kano-sikkerhed og bålmadlavning. Vi har i grenene en super god tilslutning til turene og ønsker, at vi fastholder dette de kommende år.

Med hensyn til det gode spejderarbejde har vi fokuseret på, hvordan vi laver udfordrende og udviklende patruljeliv og friluftsliv: vi har arbejdet med at sætte mål for, hvad spejderne skal kunne når de skifter gren (ved oprykning) og dette arbejde fortsætter vi også med. Patruljeliv og friluftsliv fortsætter vi selvfølgelig med uanset at corona-restriktionerne ophæves, da det er centralt i spejderarbejdet. Som gruppeledere har vi fokuseret på at være gode rollemodeller for at tage på friluftsture.

I forhold til gode og store lederteams har det været rigtig svært for os at nå ud og få samlet grenledelserne. I et par af grenene har vi fået flere nye ledere med. Vi vil i det kommende år fokusere på dette indsatsområde, primært overskud til lederne, simple rutiner og få to ansvarlige grenledere i hver gren.

Vi havde planlagt en sommerlejr med hver gren samme sted på Bornholm, men pga. corona-reglerne var det nødvendigt, at hver gren selv lavede egen sommerlejr.

Vi havde en udmærket oprykning i midten af august, hvor vi som altid var i Hareskoven og lave bål.

I december holdt vi gruppeleder-valg blandt lederne, hvor lederne genvalgte os som gruppeledere på et mandat om spejd ift. spejderideen, ambitiøst spejd i en hel spejdertid, en kultur hvor det er naturligt at tage ansvar, og hvor vi er et forpligtende fællesskab.

Pt. er vi 20 ledere i alle grenene, to-tre gruppehjælpere og to gruppeledere.

Gode spejderhilsener,

Suzette og Anders

Mikroernes beretning 2020

Vi lagde ud med 18 mikroer og 3 ledere. Vi fik hjælp af et par forældre i starten, men heldigvis kom Jakub og Bertha hurtigt med i lederteamet.

Vi afsluttede vores håndværkstema i starten af januar. Nu skulle vi lære om de 7 sanser, føle-se-lugte-smage-høre-krop-balance. De klarede Mikroerne flot i alt slags vejr.

I slutningen af februar var vi afsted på den Årlige Gruppetur. Rejsen til Amerika. Vi var de vilde indianere. Heldigvis sov vi indenfor, men vi udenfor stort set hele dagen i øsregnvejr og mudder.

Næste tema var Pirater. Men ak – corona kom til landet og vi måtte lukke ned og passe på os selv. Pause fra spejdermøder i 3 måneder. Heldigvis fik Jakub en god ide: Vi laver da hjemmespejd hver for sig – det blev til at øve piratting – kort, knob, skattejagt, pirathat, piratskib, bygge huler og meget andet.

Vi ventede spændt – hurra vi må komme til spejder igen og tage på sommerlejr. Det blev en rigtig dejlig tur til Råbjerghytten ved Helsinge i juli. Dejligt at sove i telt, lave mad over bål og tage hulebygger mærket med seje huler i skoven.

Så blev det august og goddag til nye spejdere, nu var vi 23 mikroer og 5 ledere. Martin startede som leder og blev vores sjette mikroleder 😊

September var skovmøder. Temaet var Eventyr i skoven og vi hørte om alferne, lavede små alfehuler og meget andet. I slutningen af september var vi på tur til en grund lige ved Hareskoven. Vi lærte igen at sove i telte, sammen at lave mad over bål og ture i skoven og fik gave af skovalferne. Vi klarede restriktionerne og havde inddelt spejderne i små sovegrupper. Der var stor tilslutning til turen med næsten alle mikroer med.

Oktober byggede vi med rafter. Udfordrende med tykke lange reb, rafter og små fingre/hænder.

November havde vi mørketema og fik lavet fine lygter af appelsiner, set på nattehimlens stjerner.

Den store juletur blev aflyst på grund af restriktioner. Men det blev til en fin dagstur ved Natur- og Sejlklubben med opgaveløb og mad over bål. Igen stor tilslutning – næsten alle mikroer var med.

Spejderhilsner Helle, Bertha, Jakub, Mathilde, Martin, Suzette

Årsberetning 2020

Minigrenen i Bagsværd Gruppe DDS

Fra nytår 2020 bestod minigrenen af fire erfarne miniledere (Bettina, Torsten, Magdi og Mads) og 28 minispejdere.

Vi startede året ud med et forløb om snitning, hvor minispejderne producerede hver en smørekniv, og hvor de lærte om trætyper, kløvning, juniortrick, snitning, slibning og oliering.

Vi havde glæde af forældrehjælp, da der var mange knive i spil på én gang.

Vi sluttede af med at smøre de lækreste sandwiches med vores egne smøreknive.

Næste forløb handlede om indianere og var forberedelse til gruppeturen.

Vi var i skove og listede på indianervis, og vi producerede ponchoer af spejdertæpper og dekorerede dem på indianervis med maling og kartoffeltryk.

Der var 22 minier og tre ledere med på gruppetur. Det var en god tur, der dog var præget af lidt trist vejr.

Tak til Evas mor, Jonas mor og Karls far, der var med som hjælpere på gruppeturen.

Så gik vi i gang med at tage mærket ”Nørd”, hvor planen var, at minispejderne skulle gennemføre fire aktiviteter i løbet af fire møder.

- Lav et simpelt morseapparat - Kog vand i papirkop over bål og spejl æg på sølvpapir over stearinlys - Byg en vindrose - Lav slim uden lim

Her var der masser af ”hands-on” samtidig med at vi fik gode snakke om hvorfor de forskellige materialer og genstande gør som de nu gør.

Forløbet blev desværre afbrudt af Corona før sidste møde.

Vi kunne starte spejder igen i juni, hvor vi afsluttede sæsonen med at tænde en masse bål.

Grundet Corona aflyste vi den planlagte gruppetur til Bornholm, og minigrenen to i stedet en hyggelig lille sommerlejr til hytten Hesselbjerg nær Ganløse. Vi var 18 spejdere og tre ledere afsted. Tak for hjælpen til Lærkes mor, Olivers far og Benjamins far, der var forbi med en hjælpende hånd i løbet af lejren.

Patruljerne havde faste pligter, så der til alle måltider var en ansvarlig patrulje for madlavning og opvask. Patruljerne havde en fast leder tilknyttet. Det gav et langt større patruljefokus end på sidste sommerlejr, og fungerede fint.

På patruljens dag skulle patruljerne selv bestemme hvad de vil lave til aftensmad, og selv købe ind, og selv lave maden.

Vi var en del udenfor lejren på kombinerede vandre- og badeture, og så var vi på en (meget kort) hejk, hvor vi vandrede med rygsæk ind i Ganløse Eged, og byggede bivuakker og lavede mad, inden vi overnattede i skoven.

Vi havde besøg af juniorgrenen, der kunne spise raftekylling hos os, inden de skulle vandre hjem til deres hytte.

Efter sommerlejren valgte Bettina, Thorsten og Magdi at stoppe som miniledere.

Efter lidt tid var William og Jakob klar som nye miniledere sammen med grenleder Mads.

Vi sendte 12 op i juniorgrenen og havde 6 oprykkere fra mikroerne.

Generelt har vi haft nogen ubalance i grenen i efteråret, hvor vi har haft mange henvendelser fra 3. klasses elever, vi ikke har haft plads til, og en del ledige pladser hos 2. klasserne. Vi har også haft en del flere drenge end piger.

Som noget nyt forsøgte vi os med en tidlig sheltertur allerede i august, for at ryste sammen og udnytte sommeren. Det var en dejlig tur, men kun 6 tilmeldte var ikke en succes.

Vi tog knivbeviser (til oprykkerne) i august og september, og tændte en masse bål.

Vi tog 5 km mærket på et møde, som optakt til vores sheltertur til natur- og sejlklubben i oktober, hvor vi tog 15 km mærket på en skøn tur langs Bagsværd sø, Furesøen, Mølleåkanalen og Lyngby Sø. 17 tilmeldte minispejdere og to ledere. Tak for hjælpen til Louis far og Tristans far, der gav en hånd på turen.

I efteråret byggede vi kaostårn, var på svampejagt og skar os hver en græskarmand, inden vi tog mærket ”Lejrbålsarrangør”. Vi kunne ikke afslutte med et lejrbål for alle forældrene, men holdt et flot lejrbål for hinanden.

Juleturen kunne ikke gennemføres som planlagt grundet Corona, men vi havde i stedet en dejlig dagtur i Aldershvile skov, hvor minierne var på orienteringsløb med poster, og hvor vi lavede en heftig Chili con carne over bål. 18 tilmeldte minispejdere og 3 ledere.

Alt i at et forholdsvis succesfuldt år for minigrenen, trods Corona-nedlukning.

Mads Løkke Rasmussen

Grenleder

Bagsværd Gruppe minier

**Juniorgrenen 2020**

Vi har nydt det spejder, det er blevet til i år.

Vi startede året ud med bål og brand og madlavning på trangia og en ny juniorleder, Malle. Derefter gjorde vi os klar til gruppeturen, hvor vi nød at være sammen med de store tropsspejdere og legede os ind i nybyggertemaet med hjemmelavede pelsjægerbålkapper. Herefter nåede vi et par ture i skoven, hvor vi fik øvet lidt kort og kompas.

Desværre måtte både juniordivi, puf and oak city rally aflyses i år.

Årets sommerlejr gik til Ganløse Ore. Mange tilmeldte juniorer (14 ud af 16) og 4 ledere (+ lederbørn), der sov længe, dyrkede patruljelivet til fulde med ansvar for egen madlavning og var fuld af god spejderenergi gjorde turen til en stor success. Ugens aktiviteter bød på friluftsbad, 5 km makkermarch/blindgang, besøg hos minierne og tur til bastrup sø, afprøvning af golfevner, batik og bivuak byggeri.

Efter sommerferien var vi til oprykning. Vi lavede hjemmelavet is og tog godt imod en stor flok minier. Vi sagde farvel til 10 juniorer der rykkede op til troppen. Og har hevet nye spejdere ind fra ventelisten (der især består af drenge fra årgang 2010) så vi er omkring 25 juniorspejdere. Med Malle er vi nu fem juniorledere: Anders, Malle, Maria, Mette og Signe. Dog med Signe på barsel fra ~marts.

Vi startede efterårssæsonen med teambuilding, patruljedannelse og en del ture i skoven. I stedet for den aflyste MUS-lejr til egemosen blev juniorer sendt på 15 (20) km tur og overnatning i shelter. Endnu en tur med stor deltageropbakning og god stemning. Her havde vi glæde af en ekstra hjælpeleder, Jesper, som havde nogle vilde godnathistorieskills.

Herefter gik vi i krig med bålbevis, sav/økse/kniv beviser til hele bundet og så fik vi indført patrulje håndtegn og maskotter hæklet af Malle. Vi afsluttede året med mærket “vild ro” hvor spejderne fik prøvet kræfter med vilde og rolige lege. Og så skulle de selv planlægge vilde og stille lege i patruljerne for hele grenen.

Vi glæder os til mange flere fede oplevelser i 2021.

Anders, Malle, Maria, Mette og Signe